als_Latn dik_Latn tur_Latn
PRISHTINË, 14 qershor/ATSH/.- Dita e Çlirimit të Komunës së Rahovecit, 14 qershori u përkujtua sot me aktivitete kulturore-artistike, homazhe dhe nderime tek varrezat e dëshmorëve dhe heronjve të kombit.
Aktivitetet kanë filluar me pritjen e familjarëve të dëshmorëve dhe personalitete të tjera nga ana e kryetarit Vehapi në zyrën e tij dhe më pas janë bëre homazhe dhe nderime pranë lapidarëve, varrezave të heronjve dhe dëshmorëve të kombit në qytetin e Rahovecit.
Më pas në Shtëpinë e Kulturës “Mensur Zyberaj”, në qytetin e Rahovecit, u mbajt akademia solemne me program kulturo-artistik.
Në akademi të pranishëm ishin Kryetari i Komunës së Rahovecit, Idriz Vehapi me bashkëpunëtor ,familjar dhe bashkëluftëtar të dëshmoreve.
Një fjalë rasti në akademi ka mbajtur edhe Kryetari i Komunës së Rahovecit Idriz Vehapi i cili tha “se Dita e Çlirimit të Rahovecit si kujtim shfaqet shpesh . Edhe pse kujtimet zbehen vit pas viti , nuk e harrojmë kurrë ndjenjën e gëzimit të asaj dite të madhe, sepse pas shumë kohësh, ne dolëm në rrugë të sigurte dhe festuam lirinë tonë”.
Në akademi ka folur edhe Vajdin Berisha, kryetar i OVL e UÇK-së, dega në Rahovec, i cili theksoi se në 14 Qershor 1999, ndodhi hyrja triumfale e brigadës 124 të UÇK-së dhe nga ajo ditë e deri me sot Rahoveci me rrethinat merr frymë lirshëm “./k.s/
als_Latn als_Latn als_Latn als_Latn als_Latn als_Latn